Geografia | Excursionisme Científic.cat
Posted: 24 Juliol 2012 in Geografia, Toponímia
Text i fotografia de Xavier Martorell i Boada
Catalunya és un país muntanyós, des dels humils turons de vora mar conreats durant segles fins a les altes solituds pirinenques. Les muntanyes tenen noms, ja siguin noms propis aïllats o bé topònims acompanyats d’un substantiu que ens donen informació sobre la muntanya a la que ens estem referint (puig, turó, roca, punta etc.).
Identificar i definir les diferents maneres d’anomenar les muntanyes, establir-ne la freqüència i avaluar la seva distribució en el territori ajuda a valorar la diversitat geogràfica del país. Alhora, és una mostra de la riquesa de l’idioma.
Paraules clau: Catalunya, muntanya, cim, puig, turó, roca, tossal.
L’excursionisme científic – Norbert Font i Sagué
Posted: 6 Juny 2011 in Excursionisme, Geografia
L’any 1902, Norbert Font i Sagué (1874-1910) va dictar una sèrie de conferències al Centre Excursionista de Catalunya amb el títol “L’excursionisme científich”.
El seu objectiu era engrescar els associats de l’entitat a posar en pràctica un excursionisme que recollís dades per elaborar una sèrie de monografies en diferents aspectes de les ciències naturals a casa nostra. A més d’exposar els principals camps en què els excursionistes podien fer aportacions a la ciència, Font va fer una exposició del panorama de les ciències naturals del moment a Catalunya.
Paraules clau: excursionisme, ciència, Font i Sagué